Jack Dempsey
Store norske leksikon,Sport og spill,Kamp- og kontaktsport,Boksing
Jack Dempsey var en amerikansk bokser, kalt Manassa Mauler. Han var profesjonell verdensmester i tungvekt fra 1919 til 1926. I alt hadde Dempsey 85 profesjonelle kamper fra 1914 til 1927, derav 68 seirer (53 på knockout), 6 tap og 11 uavgjort.
Dempsey erobret tittelen fra Jess Willard den 4. juli 1919 og mistet den til Gene Tunney den 23. september 1926. I mellomtiden forsvarte han mesterskapet fem ganger, blant annet mot franskmannen Georges Carpentier den 2. juli 1921.I returkampen mot Tunney i 1927 tapte Dempsey på poeng etter mye dramatikk. I runde sju slo han Tunney ned, men dommeren startet tellingen sent fordi Dempsey unnlot å gå til nøytralt ringhjørne. Tunney klarte å reise seg i tide og fortsette kampen, som senere er kalt The Long Count (den lange tellingen). Les mer i Store norske leksikon boksing tungvekt verdensmestere i profesjonell tungvekt